Umi Kalthum

Datin Hajjah Patimah Bte Bahaudin atau lebih dikenali sebagai Datin Hajjah Umi Kalthum (18 Oktober 1931 – 24 Julai 2013) merupakan seniwati filem Melayu klasik. Datin Umi Kalthum merupakan anak kelahiran Seremban, Negeri Sembilan yang berbangsa Melayu berketurunan Minangkabau sebelah bapa serta Mandailing sebelah ibu. 

Pembabitannya dalam bidang perlakonan bermula ketika beliau melawat Singapura dengan seorang teman bernama Siti pada 1951. Ketika di sana, beliau telah ditawarkan peranan oleh pengusaha filem veteran, Ho Ah Loke. Sehubung dengan itu Umi Kalthum muncul dalam filem awalnya seperti Dahlia, Buluh Perindu dan Kampung Nelayan.

Sewaktu berada di Singapura, Umi dan ibunya diberi layanan baik oleh keluarga Ah Loke malah pernah tinggal di rumah mereka selama setahun. Kebetulan, Ah Loke berkawan rapat dengan suaminya, Allahyarham Datuk S Roomai Noor. Atas dasar persefahaman jugalah kedua-dua mereka menubuhkan Cathay-Keris Film Productions yang akhirnya berkembang menjadi Cathay-Keris.

Umi Kalthum pernah dipilih majalah antarabangsa terkemuka, Life sebagai Wanita Melayu Paling Jelita di seluruh Singapura dan Malaya. Umi Kalthum juga merupakan ibu kepada pelakon Noor Kumalasari dan ibu tiri kepada Anita Sarawak.

Meninggal dunia 
Beliau (81 tahun) meninggal dunia dalam keadaan tidur di rumah anak sulungnya, Noraini Jaafar di Taman Melawati, Hulu Klang, kira-kira jam 4 pagi pada 24 Julai 2013 bersamaan 15 Ramadhan 1434 H.

Filemografi

Filem

 Buloh Perindu (1953)
 Kampung Nelayan (1953)  
 Dahlia (1954)  
 Tangisan Ibu (1954)  
 Kipas Hikmat (1955)
 Bawang Putih Bawang Merah (1959)
 Raden Mas (1959) 
 Mahsuri  (1959)
 Tunang Pak Dukun (1960) 
 Yatim Mustapha (1961)
 Laila Majnun (1962)
 Badang (1962)
 Dang Anom (1962) 
 Jula Juli Bintang 7 (1962)
 Masuk Angin Keluar Asap (1963) 
 Gila Talak (1963) 
 Kalung Kenangan (1964)
 Pontianak Gua Musang (1964) 
 Dosa Wanita (1967)
 Bukan Salah Ibu Mengandong (1969)
 Sial Wanita (1969)
 Tuah Badan (1970)
 Setitik Embun (1975)
 Menanti Hari Esok (1977)
 Dayang Suhana (1978)
 Dendang Perantau (1979); watak Datin Adila- ibu Emilia lakonan Uji Rashid
 Esok Masih Ada (1979)
 Abang (1981)
 Esok Untuk Siapa (1982)
 Ke Medan Jaya (1983)
 Sumpahan Mahsuri (1989)
 Syukur 21 (2000)

Rujukan

Pautan luar 
 

Kematian 2013
Kelahiran 1931
Pelakon wanita Malaysia
Orang dari Negeri Sembilan
Pelakon wanita Singapura